Diari Oficial de la Generalitat Valenciana


Sumari del DOGV 4128, del 15-11-2001 (2001/10555)

ORDRE de 22 de setembre de 2001, de la Conselleria d'Indústria i Comerç, per la qual es modifica la relació de sectors incentivables de la convocatòria d'ajudes del Pla de Consolidació i Competitivitat de la Xicoteta i Mitjana Empresa 2001.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4128

Data del DOGV
:   15-11-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/10110


Data del document
:   22-09-2001

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * programa d'actuació
    * suport econòmic
    * ajuda a les empreses
    * petita i mitjana empresa
    * empresa de transport
    * ajuda pública

ORDRE de 22 de setembre de 2001, de la Conselleria d'Indústria i Comerç, per la qual es modifica la relació de sectors incentivables de la convocatòria d'ajudes del Pla de Consolidació i Competitivitat de la Xicoteta i Mitjana Empresa 2001. [2001/M10989]
  
Mitjançant Ordre de 12 de juny de 2001, de la Conselleria d'Indústria i Comerç, es regula la convocatòria d'ajudes en el marc del Pla de Consolidació i Competitivitat de la Xicoteta i Mitjana Empresa.
  
En l'article 3 de l'esmentada disposició es llisten els sectors incentivables del pla i se n'exclou expressament, entre altres, el transport.
  
La Mesa de Directors Generals del Pla de Consolidació i Competitivitat de la PIME 2000-2006, en reunió que tingué lloc amb data 20 de setembre de 2001, acordà per unanimitat incloure el transport entre els sectors incentivables, i també determinats epígrafs de l'impost d'activitats econòmiques (IAE). Al mateix temps acordà excloure un epígraf del IAE com a subvencionable.
  
Per això i en virtut de les facultats que m'atorga l'article 35 de la llei de Govern Valencià,
  
ORDENE
  
1. Incloure el sector transport com a potencial beneficiari de les ajudes convocades en el marc del Pla de Consolidació i Competitivitat de la PIME 2001, amb excepció de l'epígraf 7543.
  
2. Incloure els següents epígrafs del IAE com a activitats subvencionables del pla:
  
- 5057 Treballs en guix i escaiola i decoració d'edificis i locals.
  
- 8436 Inspecció tècnica de vehicles.
  
- 8541 Lloguer d'automòbils sense conductor.
  
- 8542 Lloguer d'automòbils sense conductor en règim de rènting.
  
- 975 Serveis d'emmarcament.
  
- 9893 Parc o recintes firals.
  
- 3112 Fosa de peces de metalls no ferris i els seus aliatges.
  
- 8199 Societats de garantia recíproca (exclusivament).
  
3. Excloure l'epígraf del YFL 9062 (venda de rodets fotogràfics: expositor) com a activitat subvencionable del pla.
  
4. Ampliar fins al 29 de novembre de 2001 el termini de presentació de sol·licituds per a les empreses del sector i els epígrafs indicats en els apartats 1 i 2.
  
València, 22 de setembre de 2001
  
El conseller d'Indústria i Comerç,